Аращ и хабзэр дунеижьым:
Къытохьэ зыр, адрейр ток1ыж.
Къытщхьэщытыжкъым ди нэхъыжьхэр,
Нэхъыщ1э куэди тхэмытыж.

Ц1ыхупсэр махэми, ц1ыхугум
Къарууэ хэлъкъэ ямылей.
Нэщ1ыбзэ хъунти мы ди щ1ыгур,
Зы л1эм зил1эжтэмэ адрейм.

Гуауэ архъуанэм дыщрихьэм,
Ныбжьэгъухэр псынщ1эу къытлъо1эс.
Я гу хуэбагък1э псэм къыдыхьэу,
Я псалъэр тхуэхъуу хущхъуэ нэс.

Щызэхок1ыжри пшэр ди уэгуи,
Ди нэгум дыгъэр къредзэж,
Адэжь щ1эинши гугъэ т1эк1ур -
Гугъэм аргуэру щ1ыдодзэж.

Ауэ ди махуэм я нэхъ уэф1ми
Ди лъахэм - арщ и хьэлыр псэм -
Я гушы1эк1и я псэлъафи
Дигу къэдгъэк1ыжурэ допсэу.

Ажалыр гъащ1эм и дауэгъуми,
Гуф1эгъуэм гуауэ къуэш ищ1ащ.
Щ1ым ехыжахэр дымылъагъуми,
Гукъэк1ыж къуапск1э дыпыщ1ащ.

Сыхуейщ сэ куэдрэ сыпсэуну,
Щ1ым тетщи ф1ыуэ слъагъу ц1ыху куэд.
Сыл1эн хуей хъуми - сымышынэ,
Щ1ым щ1элъщи ф1ыуэ слъагъу ц1ыху куэд.

 Мукъуэжь Анатолэ
[id152833687|Хасан], ну ты же нашел ошибки)))) значит есть))))